62017TJ0254_INF
Απόφαση του Γενικού Δικαστηρίου (ένατο πενταμελές τμήμα)της 5ης Οκτωβρίου 2020 –Intermarché Casino Achats κατά Επιτροπής
(Υπόθεση T‑254/17)
«Ανταγωνισμός – Συμπράξεις – Διοικητική διαδικασία – Απόφαση με την οποία διατάσσεται η διενέργεια ελέγχου – Ένσταση ελλείψεως νομιμότητας του άρθρου 20 του κανονισμού (ΕΚ) 1/2003 – Δικαίωμα πραγματικής προσφυγής – Ισότητα των όπλων – Υποχρέωση αιτιολογήσεως – Δικαίωμα του απαραβίαστου της κατοικίας – Αρκούντως σοβαρές ενδείξεις – Ενδείξεις συμμετοχής στις εικαζόμενες παραβάσεις – Αναλογικότητα»
1.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα πραγματικής προσφυγής – Σύστημα ενδίκων βοηθημάτων το οποίο πληροί τις προϋποθέσεις αποτελεσματικότητας, αποδοτικότητας, ασφάλειας και εύλογης προθεσμίας
(Άρθρα 263, 268, 277, 278 και 340 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· Κανονισμός Διαδικασίας του Γενικού Δικαστηρίου, άρθρο 157 § 2· κανονισμός 1/2003 του Συμβουλίου, άρθρο 20 §§ 1 και 4)
(βλ. σκέψεις 54-79)
2.
Ανταγωνισμός – Διοικητική διαδικασία – Σεβασμός των δικαιωμάτων άμυνας – Η επιχείρηση μπορεί να ασκήσει πλήρως τα δικαιώματά της άμυνας μόνον κατόπιν της αποστολής της ανακοινώσεως των αιτιάσεων – Υποχρέωση της Επιτροπής να ενημερώνει την επιχείρηση για το αντικείμενο και τον σκοπό της έρευνας κατά τη λήψη του πρώτου μέτρου εις βάρος της
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 48· κανονισμός 1/2003 του Συμβουλίου, άρθρο 20)
(βλ. σκέψεις 81-97)
3.
Ανταγωνισμός – Διοικητική διαδικασία – Εξουσία ελέγχου της Επιτροπής – Απόφαση περί διενέργειας ελέγχου – Υποχρέωση αιτιολογήσεως – Περιεχόμενο – Αναφορά στην απόφαση περί διενέργειας ελέγχου των στοιχείων από τα οποία αποδεικνύεται ότι η Επιτροπή διαθέτει αρκούντως σοβαρές ενδείξεις οι οποίες να δικαιολογούν υπόνοιες περί υπάρξεως παραβάσεως – Υποχρέωση γνωστοποιήσεως των εν λόγω ενδείξεων – Δεν υφίσταται
(Άρθρο 296 ΣΛΕΕ· κανονισμός 1/2003 του Συμβουλίου, άρθρο 20 § 4)
(βλ. σκέψεις 107-112, 120-125)
4.
Ανταγωνισμός – Διοικητική διαδικασία – Εξουσία ελέγχου της Επιτροπής – Απόφαση με την οποία διατάσσεται η διενέργεια ελέγχου – Υποχρέωση αιτιολογήσεως – Περιεχόμενο – Υποχρέωση αναφοράς επακριβώς του εικαζόμενου χρονικού διαστήματος παραβάσεως – Δεν υφίσταται
(Άρθρο 296 ΣΛΕΕ· κανονισμός 1/2003 του Συμβουλίου, άρθρο 20 § 4)
(βλ. σκέψεις 127-129)
5.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα του απαραβίαστου της κατοικίας – Απόφαση περί διενέργειας ελέγχου – Τήρηση της αρχής της αναλογικότητας – Διάρκεια του ελέγχου – Τήρηση εύλογης προθεσμίας – Εκ των υστέρων εκτίμηση
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 7 και 52 §§ 1 και 3· κανονισμός 1/2003 του Συμβουλίου, άρθρο 20 § 4)
(βλ. σκέψεις 158-162)
6.
Ένδικη διαδικασία – Προθεσμία προσκομίσεως αποδεικτικών στοιχείων – Προσκόμιση αποδεικτικών στοιχείων μετά την παρέλευση της προθεσμίας απαντήσεως που τάχθηκε με μέτρο οργάνωσης της διαδικασίας – Απαίτηση βάσιμης δικαιολόγησης της καθυστερήσεως – Έλλειψη – Απαράδεκτο
(Κανονισμός Διαδικασίας του Γενικού Δικαστηρίου, άρθρο 85 §§ 1 και 3)
(βλ. σκέψεις 175-183)
7.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα του απαραβίαστου της κατοικίας – Υποχρέωση της Επιτροπής να διαθέτει αρκούντως σοβαρές ενδείξεις οι οποίες να δικαιολογούν υπόνοιες περί υπάρξεως παραβάσεως – Μορφή των ενδείξεων που δικαιολόγησαν την απόφαση περί διενέργειας ελέγχου – Μη κίνηση έρευνας πριν από την απόφαση περί διενέργειας ελέγχου – Συνομιλίες που πραγματοποιήθηκαν πριν από την έναρξη έρευνας – Υποχρέωση καταγραφής ή τυπικής μεταγραφής των εν λόγω συνομιλιών – Δεν υφίσταται
(Κανονισμός 1/2003 του Συμβουλίου, άρθρο 19 § 1· κανονισμός 773/2004 της Επιτροπής, άρθρο 3 §§ 1 και 3)
(βλ. σκέψεις 190-218)
8.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα του απαραβίαστου της κατοικίας – Υποχρέωση της Επιτροπής να διαθέτει αρκούντως σοβαρές ενδείξεις οι οποίες να δικαιολογούν υπόνοιες περί υπάρξεως παραβάσεως – Πρόσωπα από τα οποία προέρχονται οι ενδείξεις που δικαιολόγησαν την απόφαση περί διενέργειας ελέγχου – Προμηθευτής ο οποίος έχει στενές σχέσεις με τους φερόμενους δράστες της παραβάσεως – Επιτρέπεται
(Κανονισμός 1/2003 του Συμβουλίου, άρθρο 20 § 4)
(βλ. σκέψεις 220-232)
9.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα του απαραβίαστου της κατοικίας – Υποχρέωση της Επιτροπής να διαθέτει αρκούντως σοβαρές ενδείξεις οι οποίες να δικαιολογούν υπόνοιες περί υπάρξεως παραβάσεως – Περιεχόμενο των ενδείξεων που δικαιολόγησαν την απόφαση περί διενέργειας ελέγχου – Ειδικό σύστημα αποδεικτικών κανόνων για τις εναρμονισμένες πρακτικές – Συνέπειες – Κατώτατο όριο για να γίνει δεκτό ότι η Επιτροπή διαθέτει αρκούντως σοβαρές ενδείξεις το οποίο είναι χαμηλότερο εκείνου που απαιτείται για τη διαπίστωση εναρμονισμένης πρακτικής
(Κανονισμός 1/2003 του Συμβουλίου, άρθρο 20 § 4)
(βλ. σκέψεις 233-242)
10.
Ανταγωνισμός – Διοικητική διαδικασία – Εξουσία ελέγχου της Επιτροπής – Δικαίωμα του απαραβίαστου της κατοικίας – Υποχρέωση της Επιτροπής να διαθέτει αρκούντως σοβαρές ενδείξεις οι οποίες να δικαιολογούν υπόνοιες περί υπάρξεως παραβάσεως – Περιεχόμενο των ενδείξεων που δικαιολόγησαν την απόφαση περί διενέργειας ελέγχου – Ανταλλαγή πληροφοριών μεταξύ ανταγωνιστών – Δημόσια διαθέσιμες πληροφορίες – Έλλειψη αρκούντως σοβαρών ενδείξεων – Προσβολή του δικαιώματος του απαραβίαστου της κατοικίας
(Κανονισμός 1/2003 του Συμβουλίου, άρθρο 20 § 4)
(βλ. σκέψεις 264-281)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2017) 1056 final της Επιτροπής, της 9ης Φεβρουαρίου 2017, με την οποία διατάχθηκε η υποβολή της προσφεύγουσας καθώς και όλων των εταιριών που ελέγχονται άμεσα ή έμμεσα από αυτή σε έλεγχο δυνάμει του άρθρου 20, παράγραφοι 1 και 4, του κανονισμού (ΕΚ) 1/2003 του Συμβουλίου (υπόθεση AT.40466 – Tute 1).
Διατακτικό
Το Γενικό Δικαστήριο αποφασίζει:
1)
Ακυρώνει το άρθρο 1, στοιχείο βʹ, της αποφάσεως C(2017) 1056 final της Επιτροπής, της 9ης Φεβρουαρίου 2017, με την οποία διατάχθηκε η υποβολή της Intermarché Casino Achats καθώς και όλων των εταιριών που ελέγχονται άμεσα ή έμμεσα από αυτή σε έλεγχο δυνάμει του άρθρου 20, παράγραφοι 1 και 4, του κανονισμού (ΕΚ) 1/2003 του Συμβουλίου (Υπόθεση AT.40466 – Tute 1).
2)
Απορρίπτει την προσφυγή κατά τα λοιπά.
3)
Η Intermarché Casino Achats, η Ευρωπαϊκή Επιτροπή και το Συμβούλιο της Ευρωπαϊκής Ένωσης φέρουν έκαστος τα δικαστικά έξοδά του.